SCC ปิดบวก 4% ลุ้นไตรมาส 4 ฟื้น โบรกแนะ “ซื้อ” เป้า 370 บ.
SCC บวก 4% เล็งฟันด์โฟลว์ไหลหลังโบรกคาดไตรมาส 4/65 ฟื้นตัว ลุ้นปี 66 กำไรมีแรงหนุนจากปริมาณขายส่วนเพิ่มจากโครงการ LSP แนะนำ “ซื้อ” ราคาเป้าหมาย 370 บาท ฟากราคาเฉลี่ย consensus อยู่ที่ 343 บาท
SCC บวก 4% เล็งฟันด์โฟลว์ไหลหลังโบรกคาดไตรมาส 4/65 ฟื้นตัว ลุ้นปี 66 กำไรมีแรงหนุนจากปริมาณขายส่วนเพิ่มจากโครงการ LSP แนะนำ “ซื้อ” ราคาเป้าหมาย 370 บาท ฟากราคาเฉลี่ย consensus อยู่ที่ 343 บาท
1 พ.ย. 2565

ผู้สื่อข่าวรายงานว่า วันนี้ (1 พ.ย. 65) ราคาหุ้น บริษัท ปูนซิเมนต์ไทย จำกัด(มหาชน) หรือ SCC ปิดตลาดอยู่ที่ระดับ 337 บาท บวก 13.00 บาท หรือ 4.01% สูงสุดที่ระดับ 340 บาท ต่ำสุดที่ระดับ 325 บาท ด้วยมูลค่าการซื้อขาย 2.36 พันล้านบาท

สำหรับราคาหุ้น SCC ปรับตัวขึ้นคาดการณ์ฟันด์โฟลว์ไหลเข้า หลังจากต่างชาติเข้าซื้อสุทธิหุ้นไทยต่อเนื่อง 7 วันทำการ เห็นได้จากวันที่ 20–31 ต.ค.65 ซื้อสุทธิกว่า 1.67 หมื่นล้านบาท สะท้อนจาก 20 หุ้นที่ต่างชาติซื้อสุทธิสะสมทางตรงมากสุดในช่วงที่ Fund Flow ไหลเข้าต่อเนื่อง ทั้งในตลาดหุ้นและ TFEX นำโดย 5 อันดับแรกที่ต่างชาติซื้อสุทธิซึ่งหนึ่งในนั้นมีหุ้น SCC จากต่างชาติเข้าซื้อสุทธิ 967.14 ล้านบาท
นอกจากนี้ บริษัท หลักทรัพย์ ดาโอ (ประเทศไทย) จำกัด (มหาชน) ประเมินว่า SCC ผลประกอบการจะเติบโตขึ้นโดยเฉพาะช่วงไตรมาส 4/65 จะค่อยๆฟื้นตัว แต่มีมุมมองว่าจะเห็นการฟื้นตัวของกำไรได้ในปี 66 โดยมีแรงหนุนจากปริมาณขายส่วนเพิ่มจากโครงการ LSP ซึ่งการก่อสร้างยังเป็นไปตามแผน โดยก่อสร้างไปแล้ว 96% และตั้งเป้าทุกหน่วยสามารถเริ่มผลิตภายในไตรมาส 2/66 โดยยังคงแนะนำ “ซื้อ” ราคาเป้าหมายปี 66 ที่ 370.00 บาท
ขณะที่ consensus ประเมินราคาเฉลี่ยทั้งหมดรวม 16 บริษัทหลักทรัพย์ มีราคาเฉลี่ยอยู่ที่ 343 บาท